Letošnji Blejski forum 2013 bo gostil svetovno priznano izraelsko strokovnjakinjo in top managerko Navo Swersky Sofer, svetovalko in strokovnjakinjo za komercializacijo inovacij, tehnologij in tvegani kapital z 20 letnimi mednarodnimi izkušnjami.

V sodelovanju z Veleposlaništvom Države Izrael na Dunaju in z Veleposlaništvom Republike Slovenije v Tel Avivu vas Slovensko – izraelski poslovni klub pri GZS Zbornici osrednjeslovenske regije vabi na

**predavanje**

**NAVE SWERSKY SOFER**

**»*Innovation, Israeli style«***

**v torek, 3. septembra 2013 ob 11.00 uri**

**v dvorani A/1, Gospodarske Zbornice Slovenije, Dimičeva 13, Ljubljana**

Na predavanju bo Nava Swersky Sofer spregovorila o **komercializaciji tehnologij in inovacij ter o sodelovanju med akademijo in industrijo**, primerov zgodb o uspehu, saj je v času kot predsednica in izvršna direktorica Yissuma povečala njegove prihodke za 75%.

**O vsebini:**

V času predsedovanja in vodenja kot njegova izvršna direktorica, se je Yissum uvrstil v svetovni vrh podjetij za prenos tehnologij. Izrael pa je poznan v zadnjih letih kot vodilni in zgodba o uspehu na področju inovacij.

Do danes je Yissum registriral že čez 8300 patentov, ki pokrivajo 2337 inovacij, podelil licence za 700 tehnologij in ustanovil 80 »spin- off« podjetij.

Produkti s področij **kemije in materialov, računalništva in inženiringa, kmetijstva, prehranske industrije, biotehnologije, zelene tehnologije, elektronike, nanotehnologije**, itd., ki temeljijo na tehnologijah Hebrejske univerze in so bili komercializirani preko Yissuma, prinašajo danes nad 2 milijardi dolarjev letne prodaje.

Nava Swersky je danes sopredsedujoča tudi Mednarodni konferenci in sejmu **NanoIsrael2014**  ter bo v zaključnem delu predavanja predstavila tudi možnosti in prednosti sodelovanja na njem.

Predavanje bo potekalo **v angleškem jeziku brez prevoda**. Po predavanju bo omogočeno B2B srečanje z Navo Swersky Sofer na temo Nanotehnologije po predhodni prijavi.

Dogodek bo trajal predvidoma do 13. ure.

**Udeležba je brezplačna.**

Ker je število udeležencev omejeno, sprejemamo prijave do zapolnitve mest oziroma najkasneje **do 28.08.2013**. Izpolnjene prijavnice lahko pošljete na e-naslov mojca.pavlic@gzs.si ali po faksu: 01/43 13 040.

S spoštovanjem,

Marta Turk Boštjan Kočar

predsednica predsednik

GZS Zbornice osrednjeslovenske regije Slovensko –izraelskega poslovnega kluba

 Ljubljana, 20.8.2013